Source: https://domov.sme.sk/c/7877896/sud-zrusil-znizenie-trestu-v-kauze-vrazdy-primatora.html
Timestamp: 2017-05-23 15:04:22+00:00
Document Index: 1132188

Matched Legal Cases: ['Súd ', 'Súd ', 'súd ', 'súd ', 'súd ', 'súd ', 'súd ']

Súd zrušil zníženie trestu v kauze vraždy primátora - domov.sme.sk
Zobraziť všetky sekcie Súd zrušil zníženie trestu v kauze vraždy primátora
Primátora Poltára Jána Koršóa zavraždili v januári 2004 na parkovisku pri kúpalisku v Bojniciach 24. jún 2015 o 18:35 SITA
Pri následnej potýčke Koršóa Lomnický zastrelil a zranil aj jeho spoločníka Jozefa Š.(Zdroj: ILUSTRAČNÉ - SME - JÁN KROŠLÁK)Písmo:A-|A+00BRATISLAVA. Senát Najvyššieho súdu SR na verejnom zasadnutí zrušil rozsudok Krajského súdu v Trenčíne, ktorým Filipovi Lomnickému znížili trest za vraždu primátora Poltára Jána Koršóa z roku 2004. Po prijatí žiadosti odsúdeného na obnovu konania vo veci výšky trestu krajský súd znížil v marci 2015 trest z pôvodných 20 rokov a dva mesiace na 18 a pol roka. Opätovné prejednanie Odsúdenému sa však takého zníženie trestu zdalo nedostatočné, preto sa obrátil na Najvyšší súd SR. Podľa predsedu senátu Štefana Harabina bol rozsudok krajského súdu, ktorým Lomnickému znížil trest zmätočný, preto prípad súdu vrátil na opätovné prejednanie a rozhodnutie. Lomnický žiadal o obnovu konania z dôvodu, že v roku 2012 Ústavný súd SR upravil takzvanú asperačnú zásadu. Podľa pôvodnej verzie v prípade spáchania dvoch trestný činov, z ktorých bol jeden zločinom, musel súd v zmysle tejto zásady zvýšiť hornú hranicu trestnej sadzby najzávažnejšieho z nich o jednu tretinu a sudca bol povinný uložiť trest v hornej polovici trestnej sadzby.
Práve povinnosť ukladať trest v hornej polovici trestnej sadzby ústavný súd svojím rozhodnutím v roku 2012 zrušil. Vylákali ho na inzerát Primátora Poltára Jána Koršóa zavraždili v januári 2004 na parkovisku pri kúpalisku v Bojniciach. Tam ho Filip Lomnický a jeho komplic Jozef M. vylákali na falošný inzerát na predaj ojazdeného auta Audi A6. Zámerom páchateľov bolo ukradnúť Koršóovi viac ako 900-tisíc korún, ktorú si na kúpu auta priniesol. Pri následnej potýčke Koršóa Lomnický zastrelil a zranil aj jeho spoločníka Jozefa Š. Lomnického polícia zadržala krátko po vražde, k činu sa priznal. Za trestný čin vraždy a trestný čin nedovoleného ozbrojovania ho v roku 2006 odsúdili na 20 rokov a dva mesiace väzenia v tretej nápravnovýchovnej skupine. Jozef M. dostal 11 rokov za nedovolené ozbrojovanie a organizovanie lúpeže. Nechajte si posielať ranný prehľad najdôležitejších správ e-mailom